κνωσιων. εδοξε κνωσιων τοις κοσμοις και ται πολει επειδη ηροδοτος μηνοδοτω και μενεκλης διονυσιω αποσταλθεντες πρεγγευται παρ τηιων πορτι τας εν κρηται πολιας και διατριψαντεν τον πλειστον χρονον εν ται αμαι πολει ου μονον ταν απο τας αναστροφας ευταξιαν απεδειξαντο αλλα και επεδειξατο μενεκλης μετα κιθαρας πλεονακις τα τε τιμοθεω και πολυιδω και των αμων αρχαιων ποιηταν καλως και ως προσηκεν ανδρι πεπαιδευμενωι οπαι ων ισαντι τηιοι οτι α πολις αποδεδεκται τος τοιουτος των ανδρων δεδοχθαι επαινεσαι ταν τε των τηιων πολιν επι τωι τοιουτος ανδρας πεμψαι ομοιως δε και τος πρεγγευτας ηροδοτον και μενεκλην οτι καλως και ευτακτως ενδεδαμηκαντι. τος δε κοσμος δομεν αντιγραφον τωδε τω ψαφισματος σφραγιξαντας ται δαμοσιαι σφραγιδι αποκομισαι ηροδοτωι και μενεκλει προς τηιος ιν επιγνωντι και αιει ποκα προνοιαν ποιωνται των τοιουτων ανδρων.
Crete, Ctr. — Knosos [Ion., Teos] — ca. 170 BC — McC. Teos 21.5
 ca. 170 BC 